《送江汶川入秦次张晴岚韵》
清代·马朴臣

少年嘘气结丹霞，舌在惊看鬓已华。笑我仍骑燕市蹇，送君重上霸陵车。

心怜老友长为客，梦绕衰亲约到家。分手泪痕寒似雪，不须天外更飞花。

作者简介：（1683—1738）安徽桐城人，字相如，号春迟。家贫力学，受贵家聘，教其子弟，转徙数省。雍正十年始中举人，官中书舍人。乾隆元年举鸿博，与试未用。工诗，有《春迟诗稿》。